**Skrivevejledning til anmeldelser Peripeti**

**Præmis for teateranmeldelsen**:

Vi ønsker at give plads til en grundigt argumenteret analyse og perspektivering af forestillingen i relation til tidens øvrige teaterudtryk og/eller samfundstendenser. Anmeldelsen må meget gerne rumme en *kort* anskueliggørende beskrivelse af forestillingen, og den må også meget gerne have så meget kant, at den kan lægge op til debat.

Forsøg så vidt muligt at strukturere anmeldelsen under tematiske deloverskrifter frem for at lave en kronologisk gennemgang af handlingen, da det tit kan blive for tungt og redegørende. De anmeldelser, som har en klar vinkel, er de mest velfungerende. Du kan eventuelt læse et eller flere eksempler på anmeldelser fra sæson 21/22 på linksene her:

<https://www.peripeti.dk/2022/04/01/medea-iscenesat-af-sigrid-stroem-reibo-det-kongelige-teater/>

<https://www.peripeti.dk/2022/02/21/morgenlandet-skrevet-af-julie-maj-jakobsen-instrueret-af-camilla-kold-andersen-aalborg-teater/>

<https://www.peripeti.dk/2022/02/09/the-supreme-gentleman-instrueret-af-liv-helm-nathalie-mellbye-aarhus-teater/>

<https://www.peripeti.dk/2021/10/04/tour-de-chambre-det-kongelige-teater/>

<https://www.peripeti.dk/2021/09/24/naar-vi-doede-vaagner-af-henrik-ibsen-aarhus-teater/>

**Aflevering**

Vi læser korrektur på alle anmeldelser og kommer eventuelt med kommentarer eller ændringsforslag, inden den bliver lagt ud på Peripetis hjemmeside. Du kan enten selv vælge billeder fra forestillingens pressemateriale eller overlade det til redaktøren at udvælge nogle. Hvis du selv vælger, så må du gerne sende 4-6 billeder i en separat vedhæftning fra anmeldelsen. Vi placerer normalt et billede efter hvert afsnit, men kan godt tage hensyn til specialkrav i tilfælde hvor det er vigtigt for forståelsen, hvis du angiver den ønskede placering i teksten. Billedtekst skrives i *kursiv* 9p Times New Roman og *skal* kreditere fotografen.

**Billet-reservering:**Du skal selv sende en mail til teatret og angive dato på den forestilling, du vil anmelde og at du anmelder for Peripeti. Presseafdelingen er informeret på forhånd om Peripetis anmeldelser, så det skulle være uden problemer. Hvis der opstår problemer, så send os endelig en mail, så vi kan hjælpe. Hvis du skulle blive forhindret i at anmelde forestillingen, skal anmelderredaktionen have besked senest en uge før premieren. TAK!

**Formalia:**

**Anbefalet struktur**

* Øverst: Anmeldelse af [Forestillingens navn] på [Teatrets navn]
* Næste linje: *Af [dit navn]* - i kursiv
* Derefter: Overskrift for anmeldelsen, der opsummerer anmeldelsens vinkel, tema, konklusion eller indhold etc…
* Start anmeldelsen med en opsummerende/sammenfattende indledning, som vækker interesse og peger frem mod anmeldelsens eller forestillingens vinkel eller pointer
* Dernæst: brødteksten inddelt i mellemrubrikker. Brug mellemoverskrifter i **fed** undervejs i teksten og brug gerne en del afsnit, så helhedsindtrykket ikke er for kompakt. Gå gerne efter 2-4 sektioner af 3-5 linjer per afsnit.
* Nederst: data for forestillingen/udgivelsen:
Spillested og spilleperiode
Kreditering:
**Funktion:** Navn
**Funktion:** Navn
osv – funktion i **fed**, navn i normal
* Til sidst CV: En kort præsentation af dig selv, ca. 1 linje skrives for sig selv *i kursiv*

**Skrifttype og specialtegn**

* Skriv anmeldelsen i Word-format og Times New Roman 12 p.
* Lav ingen layout, ingen indryk og kun ét linjeskift mellem afsnit
* *Kursiv* anvendes ved forestillingstitler, bogtitler mv.
* Normalt citationstegn ” ...” anvendes omkring citater – ellers ikke
* Enkelt citationstegn ’...’ anvendes ved sproglige forbehold, eufemismer og lignende: Petersens ’mesterværk’, ’bonus-forældre’ osv.

**Længde: max 10.000 tegn inkl. mellemrum.**

Vi er meget taknemmelige for, at du vil bidrage med kvalificeret kritik af forestillingen til gavn for både studerende, kunstnere og teatergængere.

*Med venlig hilsen Redaktionen*